Source: http://webpravo.eu/clanky/pausalne-vydavky-v-roku-2017
Timestamp: 2018-04-24 22:57:26+00:00
Document Index: 9920325

Matched Legal Cases: ['§ 2', '§ 19', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 11', '§ 6', '§ 6', '§ 6', '§ 6', '§ 6', '§ 6', '§ 51', '§ 108', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 17', '§ 6', '§ 17', '§ 17', '§ 19', '§ 19', '§ 17']

Paušálne výdavky v roku 2017 – Webpravo
Home » Články » Paušálne výdavky v roku 2017
1 Novela zákona o dani z príjmov a paušálne výdavky
2 Zmena uplatňovania preukázateľných daňových výdavkov na paušálne výdavky a naopak.
3 Dotácia podpora a príspevok
4 Postúpenie pohľadávky
5 Postúpenie pohľadávky cudzej
6 Skončenie podnikania
Novela zákona o dani z príjmov a paušálne výdavky
Zákonom č. 341/2016 Z.z., ktorým sa novelizoval zákon 595/2003 Z.z. o dani z príjmov s účinnosťou od 1.1.2017 priniesol okrem iného i zmeny v uplatňovaní daňových výdavkov paušálom. V zmysle § 2 písm. j) zákona č. 595/2003 Z.z. citujem základom dane rozdiel, o ktorý zdaniteľné príjmy prevyšujú daňové výdavky ( § 19) pri rešpektovaní vecnej a časovej súvislosti 1) zdaniteľných príjmov a daňových výdavkov v príslušnom zdaňovacom období, ak tento zákon neustanovuje inak,
Práve inak ustanovuje zákon č. 595/2003 Z.z. v ustanovení § 6 ods. 10 keď umožňuje uplatniť pri príjmoch podľa § 6 ods. 1 ,2 a 4 daňové výdavky vo forme paušálnych daňových výdavkov teda bez preukázania skutočných daňových výdavkov za nasledovných podmienok
nie nie je platiteľom dane z pridanej hodnoty, alebo daňovník, ktorý je platiteľom dane z pridanej hodnoty len časť zdaňovacieho obdobia,
dosahuje príjmy
Príjmy z podnikania § 6 ods. 1 ZDP
Príjmami z inej samostatnej zárobkovej činnosti § 6 ods. 2 DP
Príjmami z použitia diela a použitia umeleckého výkonu § 6 ods. 4 ZDP
Od 1.1.2017 bola možnosť paušálnych výdavkov boli zvýšené zo 40% na 60%
Obmedzenie na maximálnej výšky paušálnych výdavkov 5040 Eur respektíve 420 Eur / mesačne bolo nahradené maximálnou sumu 60% najviac do výšky 20 000 eur.
Bolo zrušené pomerné uplatňovanie paušálnych výdavkov za iba mesiace podnikania , respektíve vykonávania samostatnej zárobkovej činnosti.
Príklad č. 1 do 31.12.2016
Ján podniká od septembra 2015. Do konca roka dosiahol príjmy 5000 Eur. V prípade ak by sa rozhodol pre uplatnenie paušálnych výdavkov mohol by si uplatniť len paušálne výdavky vo výške 4×420 Eur , čiže 1680 Eur ( za mesiac 09,10,11,12 ).
Príklad č. 2 z roku 2017
Ján podniká od septembra 2017. Do konca roka dosiahol príjmy 5000 Eur Ján si bude môcť uplatniť paušálne výdavky vo výške 60% zo sumy 5000 Eur , celkom teda 3000 Eur bez ohľadu na počet mesiacov podnikania.
V paušálnych výdavkoch sú zahrnuté všetky druhy daňových výdavkov, ktoré si daňovník inak štandardne uplatňuje ako sú napríklad cestovné náhrady, PHM, odpisy. Odpisovanie hmotného majetku nemôže počas uplatňovania paušálnych výdavkov prerušiť. V takom prípade daňovník vedie odpisy len evidenčne a o túto dobu nemôže lehotu určenú na odpisovanie hmotného majetku predĺžiť
Jedinými výdavkami, ktoré je možné uplatniť popri paušálnych výdavkoch sú zaplatené poistné a príspevky, ktoré je daňovník povinný platiť v súvislosti s dosahovaním príjmov podľa odsekov 1 a 2, ak toto poistné a príspevky neboli zahrnuté do základu dane v predchádzajúcich zdaňovacích obdobiach; toto poistné a príspevky si môže daňovník uplatniť vo výdavkoch v preukázane zaplatenej výške.
Týmito poistným a príspevkami sa rozumejú
poistné na verejné zdravotné poistenie v zmysle zákona č. 580/2004 Z.z.
poistné na Sociálne poistenie v zmysle zákona č. 461/ 2003 Z.z.
Je to i z toho dôvodu, že vymeriavacím základom pre platenie poistného a príspevkov sú práve príjmy uvedené v § 6 ods. 1 a 2 ZDP , pričom príjmy uvedené v § 6 ods. 3 a § 6 ods. 4 zákona
č. 595/2003 Z.z. . nevstupujú do vymeriavacích základov na poistné na verejné zdravotné poistenie a vymeriavacích základov do príjmov na Sociálne poistenie.
Zároveň si daňovník uplatňujúci si výdavky vo forme paušálnych výdavkov môže uplatniť nezdaniteľné časti základu dane v zmysle § 11 ZDP
A to na daňovníka 3 830,02 Eur ( predpokladáme príjmy nižšie ako 100 násobok životného minima )
Na manžela / manželku
Martin dosiahol príjmy z podnikania vo výške 15000 Eur § 6 ods. 1 písm. a) ZDP . Martin sa rozhodol pre uplatnenie paušálnych výdavkov.
Martin určí ZD nasledovne
Zdaniteľné príjmy 15000 Eur
Paušálne výdavky 60% * 15000 =9000 Eur
NČZD 3830,02 Eur
Poistné na zdravotné poistenie 720 Eur
Poistné na Sociálne poistenie 1200 Eur
Základ dane 15000-( 9000+720+1200+3820,02 ) =15000-(9000+5750,02 )= 15000-14750,02=249,98 Eur. Daň bude predstavovať sumu 47,4962, čiže po zaokrúhlení bude daň predstavovať sumu 47,49 Eur
Kombinácia paušálnych a skutočných výdavkov
Zákon o dani z príjmov nevylučuje kombináciu paušálnych výdavkov a výdavkov preukázateľných. Jediné obmedzenie spočíva v tom, že na jednotlivý druh príjmu sa môžu uplatniť daňové výdavky iba jedným spôsobom
Martin dosiahol príjmy z podnikania vo výške 15000 Eur § 6 ods. 1 písm. a) ZDP . Martin sa rozhodol pre uplatnenie paušálnych výdavkov. Pán Martin dosiahol ako znalec príjmy podľa § 6 ods. 2 ZDP vo výške 15000 Eur.
Pán Martin sa rozhodol uplatniť z príjmov podľa § 6 ods. 1 paušálne výdavky do výšky 60% a z príjmu zo znaleckej činnosti sa rozhodol uplatniť skutočné výdavky. Keďže znaleckú činnosť začal vykonávať v priebehu roka 2017 nevznikli mu z tohto titulu povinnosť platiť zvýšené odvody na Sociálne a zdravotné poistenie
Zdaniteľné príjmy 15000 Eur § 6 ods. 1 ZDP
Príjmy zo znaleckej činnosti vo výške 15000 Eur uplatní nasledovne
Získanie oprávnenia na výkon činnosti znalca 2000 Eur + poplatok za skúšku 500 Eur.
Software 1000 Eur
Členské v komore 500 Eur
Ostatné výdavky 800 Eur ( rôzne )
ČZD 15000- ( 2000+500+1000+500 +800 ) = 15000-4800= 10200 Eur
Daň 1938 Eur
Celková daňová povinnosť bude 1938+47,49= 1985,49 Eur.
Zmena uplatňovania preukázateľných daňových výdavkov na paušálne výdavky a naopak.
V prvom rade je potrebné upozorniť, že spôsob uplatňovania paušálnych výdavkov na výdavky skutočné je rozhodnutím, ktoré sa nedá dodatočne zmeniť podaním dodatočného daňového priznania. Vyplýva to znenia § 6 ods. 14 ZDP, ktorý hovorí citujem (14) Ak daňovník v podanom daňovom priznaní za príslušné zdaňovacie obdobie uplatnil preukázateľné daňové výdavky, nemôže ich po uplynutí lehoty na podanie daňového priznania za toto zdaňovacie obdobie zmeniť na výdavky uplatňované spôsobom podľa odseku 10. Ak daňovník v podanom daňovom priznaní za príslušné zdaňovacie obdobie uplatnil výdavky spôsobom podľa odseku 10, nemôže ich po uplynutí lehoty na podanie daňového priznania za toto zdaňovacie obdobie zmeniť na preukázateľné daňové výdavky.
V tejto súvislosti je tiež potrebné upozorniť, na fakt, že daňové výdavky sú nahrádzané paušálom môže mať pri zmene spôsobu uplatnenia výdavkov zaujímavé dopady, pretože určité hospodárske operácie zvyšuju a znižujú základ dane u fyzickej osoby bez ohľadu na skutočné finančné toky.
Týka sa to najmä rezerv, ktoré sa môžu tvoriť i daňovníkom účtujúcim v sústatave jednoduchého účtovníctva a opravnej položky k nadobudnutému majetku, ktorá je vzhľadom na to, že ide už iba o dotvorenie ( naposledy sa novo tvorila v roku 2003 ) už iba v teoretickej rovine. Rok 2018 je v podstate posledným zdaňovacím obdobím kedy by mohla byť ešte rozpúšťaná-
Zákon o dani z príjmov preto veľmi podrobne upravuje postup daňovníka fyzickej osoby pri zmene uplatňovania daňových výdavkov.
Ide konkrétne o usmernenie MF SR č. MF/11092/2009-72 , ktoré bolo vydané na základe § 51a zákona č. 595/2003 Z.z. a už zrušeného § 108 zákona č. 511/1992 S.b. na postup pri prechode z evidencie podľa § 6 ods. 10 zákona č. 595/2003 Z.z. o dani z príjmov v znení neskorších predpisov (ďalej len „zákon o dani z príjmov“) na daňovú evidenciu podľa § 6 ods. 14 a 15 zákona č. 60/2009 Z.z., ktorým sa mení a dopĺňa zákon o dani z príjmov a z daňovej evidencie podľa § 6 ods. 14 a 15 zákona o dani z príjmov na evidenciu podľa § 6 ods. 10 zákona o dani z príjmov
Podľa tohto usmernenia daňovník postupuje nasledovne
Daňovník vykonávajúci podnikanie alebo inú samostatnú zárobkovú činnosť (§ 6 ods. 1 a 2 zákona o dani z príjmov), ktorý sa rozhodne bezprostredne po zdaňovacom období, v ktorom viedol
1. evidenciu podľa § 6 ods. 10 zákona o dani z príjmov, viesť daňovú evidenciu podľa § 6 ods. 14 a 15 zákona o dani z príjmov (ďalej len „daňová evidencia“), neupravuje základ dane o cenu nespotrebovaných zásob a výšku pohľadávok v zdaňovacom období, v ktorom začne viesť daňovú evidenciu. Pri prechode z evidencie podľa § 6 ods. 10 zákona o dani z príjmov na daňovú evidenciu, sa konečný zostatok
1a. zásob zistený k poslednému dňu zdaňovacieho obdobia, v ktorom daňovník viedol evidenciu zásob podľa § 6 ods. 10 zákona o dani z príjmov, uvedie ako začiatočný stav zásob v bezprostredne nasledujúcom zdaňovacom období v daňovej evidencii podľa § 6 ods. 14 písm. c) zákona o dani z príjmov,
1b. pohľadávok zistený k poslednému dňu zdaňovacieho obdobia, v ktorom daňovník viedol evidenciu podľa § 6 ods. 10 zákona o dani z príjmov, prevedie ako začiatočný stav pohľadávok v daňovej evidencii v bezprostredne nasledujúcom zdaňovacom období;
2. daňovú evidenciu, viesť evidenciu podľa § 6 ods. 10 zákona o dani z príjmov, neupravuje základ dane o cenu nespotrebovaných zásob, výšku záväzkov a výšku pohľadávok v zdaňovacom období, v ktorom začne viesť evidenciu podľa § 6 ods. 10 zákona o dani z príjmov. Pri prechode z daňovej evidencie na evidenciu podľa § 6 ods. 10 zákona o dani z príjmov, sa konečný zostatok
2a. zásob zistený k poslednému dňu zdaňovacieho obdobia, v ktorom daňovník viedol daňovú evidenciu zásob podľa § 6 ods. 14 písm. c) zákona o dani z príjmov, uvedie ako začiatočný stav zásob v bezprostredne nasledujúcom zdaňovacom období v evidencii podľa § 6 ods. 10 zákona o dani z príjmov,
2b. pohľadávok zistený k poslednému dňu zdaňovacieho obdobia, v ktorom daňovník viedol daňovú evidenciu podľa § 6 ods. 14 písm. c) zákona o dani z príjmov, prevedie ako začiatočný stav pohľadávok v evidencii podľa § 6 ods. 10 zákona o dani z príjmov v bezprostredne nasledujúcom zdaňovacom období.
3. Toto usmernenie sa použije po prvýkrát za celé zdaňovacie obdobie roka 2009.
Dotácia podpora a príspevok
Tu narážame na prvé základné úskalie paušálnych výdavkov a to síce to, že posytnutie dotácie je upravené osobitne len pre daňovníka, ktorý účtuje v sústave jednoduchého účtovníctva a to v § 17 od.3 písm. h) nasledovne
U daňovníka ohlasujúceho paušálne výdavky takáto výslovná právna úprava absentuje a preto dotáciou zahrnie jednorázovo do základu dane a z tohto základu dane uplatní paušálne výdavky maximálne však zo sumu 20.000 Eur. Je teda zrejmé, že v jeho prípade nepôjde pri prijatí dotácie k daňovo neutrálnemu výsledku, čo ešte zvýrazňuje horný limit uplatnenia paušálnych výdavkov. Navyše tým pádom dotácia zvýši i vymeriavacie základy na odvody na zdravotné a sociálne poistenie.
Martin dosiahol príjmy z podnikania vo výške 15000 Eur § 6 ods. 1 písm. a) ZDP . Martin sa rozhodol pre uplatnenie paušálnych výdavkov. Okrem toho získal dotáciu na vytvorenie miesta pre ZŤP vo výške 5000 Eur
Zdaniteľné príjmy 20000 Eur ( 5000+ 15000 )
Paušálne výdavky 60% * 20000 =12000 Eur
Základ dane 20000-( 12000+720+1200+3820,02 ) =20000-(12000+5750,02 )= 20000-17750,02=2249,98 Eur. Daň bude predstavovať sumu 47,4962, čiže po zaokrúhlení bude daň predstavovať sumu 427,49 Eur
Pokiaľ teda žiada fyzická osoba o dotáciu a predpokladá, že ju dostane neoplatí sa jej uplatňovať paušálne výdavky.
Pri postúpení pohľadávky je potrebné upozorniť na ustanovenie § 17 ods. 12 ZDP citume
Pri uplatnení paušálnych výdavkom pri postúpení pohľadávky nastávajú je potrebné zohľadniť fakt, že pri postúpení pohľadávky vlastnej zvýši základ dane o menovitú hodnotu pohľadávky a teda i základ dane z ktorého sa vypočítavajú paušálne výdavky čo môže mať ten následok, že takto zvýšený základ dane presiahne 20.000 Eur a teda na tento príjem už nebude možné uplatniť akýkoľvek paušálny výdavok, čo nemusí byť problém ak bola pohľadávka postúpená neskôr ako vznikla a v čase vzniku uplatňoval daňovník preukázateľné daňové výdavky, ale v opačnom prípade by si nemohol na takúto pohľadávku uplatniť žiadny výdavok – pretože zvýšený základ dane presiahol maximálny limit. Pri prijatí platby v nasledovnom zdaňovacom období táto platba bude vylúčená zo základu dane v zmysle § 17 ods. 3c) ZDP, keďže ide o sumu , ktorá už bola u toho istého daňovníka zdanená podľa tohto zákona.
Postúpenie pohľadávky cudzej
Znova tu narážame na uplatnenie paušálnych výdavkov takže zníženie základu dane o obstarávaciu cenu pohľadávky nebude možné, pretože by šlo o duplicitu paušálu a hotových výdavkov.
Rovnako i pri postúpení pohľadávky , ktorá by spĺňala podmienky § 19 od. 2 písm. h) teda pohľadávky , ktoré je možné vyradiť z účtovníctva bez zvýšenia základu dane lebo sú nevymožiteľné ani toto ustanovenie nie je možné aplikovať pri uplatnení paušálnych výdavkov a nie je možné znížiť základ dane o tieto pohľadávky.
Daňovník , ktorý končí podnikanie je povinný upraviť základ dane nasledovne
To znamená, že cena nespotrebovaných zásob a pohľadávok ( s výnimkou tých čo sú uvedené v § 19 ods. 2 písm. h) teda nevymožiteľných pohľadávok ) zvyšuje základ dane a tým pádom aj celkový limit na uplatnenie paušálnych výdavkov, ktoré sú limitované 60% a maximom 20.000 Eur. Na druhej strane daľší predaj zásob prípadne inkaso pohľadávok už nebude predmetom dane práve z dôvodu toho, že už boli raz zdanené § 17 ods. 3 písm. h) ZDP.
Previous Honorár umeleckému súboru
Next Prenos daňovej povinnosti ČR